# Preferent Galícia

La Preferent Galícia (en gallec: Preferente Galicia) és el sisè nivell de la lliga de futbol masculina a Galícia. És la categoria immediatament inferior a la Tercera Federació. És una categoria no professional i la seva organització depèn de la Federació Gallega de Futbol. Anteriorment es va conèixer com a Serie A, Rexional Preferente i Preferente Autonómica de Galicia.

## Història

Inicialment, la Serie A era la màxima categoria del Campionat de Galícia de futbol organitzar per la Federació Gallega de Futbol fins que, l'any 1940, la Real Federació Espanyola de Futbol va ordenar en un decret la supressió de tots els campionats regionals, incloent el Campionat de Galícia, excloent de la participació dels mateixos als clubs que ja militessin simultàniament en categories estatals i modificant el sistema de classificació per a la Copa d'Espanya, que a partir de llavors dependria de la posició final assolida a les lligues estatals i no en els campionats regionals.rexionais
La decisió de la RFEF va transformar la Serie A en la primera categoria territorial de Galícia dins del sistema de divisions estatal, fent que els equips gallecs que militaven a les divisions estatals ja no juguessin a la Serie A. Fins llavors, els clubs gallecs que jugaven a les categories estatals també participaven a la Serie A del Campionat de Galícia.
Malgrat els canvis, la denominació Serie A no es va modificar fins al 1978, any en què la competició comença a anomenar-se Regional Preferent.

## Sistema de competició

La Primera Autonòmica està integrada per un total de 40 clubs, que es divideixen, per proximitat geogràfica, en dos grups de 20:
* Preferent Nord, formada per equips de les províncies de Lugo i A Coruña.
* Preferent Sud, formada per equips de les províncies d'Ourense i Pontevedra.
Encara que aquesta és la norma general, durant la temporada 2010-11 la Preferent Nord va tenir 21 equips a causa del descens administratiu del SD Compostela. Els dos equips amb opcions d'ocupar la seva plaça, el CD Dorneda i el CD Choco, no van poder abonar la quantitat que els exigia la Federació Gallega de Futbol per a comprar la plaça.
El sistema de competició és el mateix que a la resta de categories de la lliga espanyola de futbol. Es disputa anualment, començant a finals del mes d'agost o principis de setembre, i acaba al mes de maig o juny de l'any següent. Els 20 equips de cada grup s'enfronten tots contra tots en dues ocasions, una cada camp, sumant un total de 38 jornades. L'ordre dels partits es decideix per sorteig abans de començar la competició. El guanyador d'un partit obté tres punts, el perdedor no en suma cap i, en cas d'empat, es reparteix un punt per a cada equip.
Al finalitzar la temporada, els primers i segons de cada grup pugen directament al grup 1 de la Tercera Divisió. Els tercers classificats de cada grup juguen una promoció d'ascens entre ells però el seu canvi de categoria depèn dels ascensos i descensos d'equips gallecs entre Segona B i Tercera. Els tres últims classificats de cada grup baixen a Primera Autonòmica.

## Historial
### Preferent

* En groc, els equips que van ser campions absoluts després de guanyar la final entre els campions dels dos grups.

## Referències

* ↑ «Real Federación Gallega de Fútbol». [Consulta: 17 agost 2022].
* ↑ La Región. Esports. Quan es jugarà la Copa del Generalísimo i com es jugarà la propera competició de lliga|
* ↑ Copa del Generalísimo 1941 linguasport.com
* ↑ El Choco denunciarà a la Federació si li nega l'ascens, Faro de Vigo, 4/8/2010

## Vegeu també

* Tercera Divisió

## Enllaços externs

* Federació Gallega de Futbol
* Resultats històrics a les categories gallegues